Na podlagi 25. člena, enajste alineje 54. člena in 55. člena Zakona o delovnih razmerjih (Uradni list RS, št. 21/13, s spremembami in dopolnitvami), tretje točke prvega odstavka 68. člena in tretjega odstavka 70. člena Zakona o javnih uslužbencih (Uradni list RS, št. 63/07 – UPB, s spremembami in dopolnitvami), Direkcija Republike Slovenije za vode objavlja prosto uradniško delovno mesto delovno mesto, za določen čas do 30.11.2027 oziroma do konca trajanja projekta Zmanjševanje poplavne ogroženosti ob Meži in Mislinji, s 4 mesečnim poskusnim delom:

**podsekretar, (šifra DM: 9031),** (m/ž)

**v Sektorju za vode,**

**v Uradu za investicije,**

Lokacija opravljanja dela: Maribor

Kandidati, ki se bodo prijavili na prosto delovno mesto, morajo izpolnjevati naslednje pogoje:

* visokošolsko univerzitetno izobraževanje (prejšnje)/visokošolska univerzitetna izobrazba (prejšnja) - (Vrsta izob. KLASIUS: 17002) ali specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) (Vrsta izob. KLASIUS: 17001) oziroma magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi (prejšnja) (Vrsta izob. KLASIUS: 17O99), magistrsko izobraževanje (druga bolonjska stopnja)/magistrska izobrazba (druga bolonjska stopnja) (Vrsta izob. KLASIUS: 17003),
* 6 let delovnih izkušenj oziroma izpolnjevanje pogojev za naziv podsekretar,
* državljanstvo Republike Slovenije,
* znanje uradnega jezika,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se za naziv podsekretar, skrajšajo za eno tretjino, v primeru, da ima kandidat magisterij znanosti, doktorat oziroma zaključen specialistični študij.

Delovne naloge izbranega kandidata na delovnem mestu bodo:

* neposredna pomoč pri vodenju strokovnih nalog na delu delovnega področja ministrstva oziroma notranje organizacijske enote,
* samostojno oblikovanje sistemskih rešitev in drugih najzahtevnejših gradiv,
* opravljanje drugih najzahtevnejših nalog,
* vodenje in sodelovanje v najzahtevnejših projektnih skupinah,
* izvijanje postopkov javnih naročil
* priprava in pregled pogodb,
* vnos podatkov v eMO, v druge baze in evidence,
* druga dela po naročilu vodstva.

**Prijava mora biti OBVEZNO posredovana na predpisanem obrazcu Direkcije RS za vode oz. Vlogo za zaposlitev** s pisno izjavo, iz katere mora biti razvidno:

1. izpolnjevanje pogoja izobrazbe: kandidat navede raven in smer izobrazbe, datum (dan, mesec, leto) zaključka izobraževanja, pridobljen strokovni naziv ter izobraževalno ustanovo, pri kateri je bila izobrazba pridobljena;
2. izpolnjevanje pogoja zahtevanih delovnih izkušenj: kandidat navede vse dosedanje delovne izkušnje, datum sklenitve in datum prekinitve delovnega razmerja oziroma dela pri posameznemu delodajalcu, ter kratko opiše delo, ki ga je opravljal pri tem delodajalcu ter navede raven zahtevnosti dela (raven zahtevane izobrazbe za opravljanje dela na posameznem delovnem mestu);
3. da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,
* zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

1. da za namen te javne objave skladno z določili GDPR dovoljuje Direkciji RS za vode, pridobitev podatkov iz prejšnje točke tega razpisa iz uradnih evidenc. V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja, sposobnosti in veščine, ki jih je pridobil.

Strokovna usposobljenost kandidatov se bo presojala na podlagi zapisov navedenih v Vlogi za zaposlitev, priloženih izjav, oziroma s pomočjo morebitnih drugih metod preverjanja strokovne usposobljenosti kandidatov.

Zaželeno je, da ima kandidat izkušnje s področja obligacijskega prava ter da pozna gradbeno, stvarnopravno in okoljsko zakonodajo. Prosimo, da kandidati navedeno obvezno označijo v obrazcu »Vloga za zaposlitev«, pod točko 4.d).

Prednost pri izbiri bodo imeli kandidati z izobrazbo pravne smeri.

Direkcija Republike Slovenije za vode bo opravila izbiro kandidata po predmetni objavi in z izbranim kandidatom sklenila delovno razmerje za določen čas s polnim delovnim časom do 30.11.2027 za delo na projektu »Zmanjševanje poplavne ogroženosti ob Meži in Mislinji«, s poskusnim delom v trajanju 4 mesecev. Poskusno delo se lahko podaljša v primeru začasne odsotnosti z dela.

Izbrani kandidat bo delo opravljal na uradniškem delovnem mestu podsekretar brez imenovanja v naziv in bil uvrščen v osnovni plačni razred delovnega mesta podsekretar oz. v 43 plačni razred oziroma ob spremenjeni zakonodaji v plačni razred v skladu s predpisi na področju plač v javnem sektorju.

Izbrani kandidat bo delo opravljal na lokaciji organizacijske enote Direkcije Republike Slovenija za vode, Ulica Vita Kraigherja 5, 2000 Maribor oziroma v drugih uradnih prostorih Direkcije RS za vode.

Operacijo Zmanjševanje poplavne ogroženosti ob Meži in Mislinji, sofinancirata Evropska unija iz Evropskega sklada za regionalni razvoj, Kohezijska regija Vzhodna Slovenija, in Republika Slovenija. Operacija se izvaja v okviru Programa evropske kohezijske politike v obdobju 2021-2027, cilja politike 2 »Bolj zelena, nizkoogljična Evropa, ki je odporna in prehaja na ogljično nevtralno gospodarstvo s spodbujanjem čistega in pravičnega energetskega prehoda, zelenih in modrih naložb, krožnega gospodarstva, blaženja podnebnih sprememb in prilagajanja nanje ter preprečevanja in obvladovanja tveganj ter trajnostne mestne mobilnosti«, prednostne naloge 3 »Zelena preobrazba za podnebno nevtralnost« in prispeva k doseganju specifičnega cilja RSO 2.4 »Spodbujanje prilagajanja podnebnim spremembam in preprečevanja tveganja nesreč ter odpornosti, ob upoštevanju ekosistemskih pristopov«.

Prispevek Evropske Unije znaša 85 %. Pripadajoča udeležba Republike Slovenije znaša 15 %.

Kandidat vloži prijavo v pisni obliki obvezno na priloženem obrazcu »Vloga za zaposlitev«, ki jo pošlje v zaprti ovojnici z označbo: »Za JO za DM podsekretar (šifra DM: 9031), s sklicno št. 11002-86/2024« na naslov: Direkcija RS za vode, Mariborska cesta 88, 3000 Celje, in sicer v roku 8-eh dni po objavi na osrednjem spletnem mestu državne uprave GOV.SI in spletni strani Zavoda RS za zaposlovanje ter oglasni deski Zavoda RS za zaposlovanje. Za pisno obliko prijave se šteje tudi elektronska oblika, poslana na elektronski naslov: [gp.drsv@gov.si](mailto:gp.drsv@gov.si), pri čemer veljavnost prijave ni pogojena z elektronskim podpisom.

Za dodatne informacije o izvedbi postopka zaposlitve dobite vsak delovni dan od 10. do 11. ure na telefonski številki 01 478 3163, ga. Sonja Brumat, informacije o delovnem področju, ga. Blanka Grajfoner, na telefonski številki 02 234 96 34.

V besedilu objave uporabljeni izrazi, zapisani v moški slovnični obliki, so uporabljeni kot nevtralni za ženske in moške.

Urška Hočevar

v.d. direktorja